31991D0361
L 195/43
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 14 юни 1991 година
за изменение на Решение 79/542/ЕИО на Съвета относно съставянето на списък на трети страни, от които държавите-членки разрешават вноса на животни от рода на едрия рогат добитък, свине и на прясно месо и за допълване на списъка относно месните продукти
(91/361/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от рода на едрия рогат добитък и свине, и на прясно месо от трети страни (1), последно изменена с Директива 91/69/ЕИО (2), и по-специално член 3 от нея,
като има предвид, че Директива 89/227/ЕИО на Съвета (3) разшири приложното поле на Директива 72/462/ЕИО, като включи вноса на месни продукти;
като има предвид, че с Решение 79/542/ЕИО на Съвета (4), последно изменено с Решение 90/485/ЕИО на Комисията (5), Съветът състави списък на третите страни, от които държавите-членки разрешават вноса на животни от рода на едрия рогат добитък, свине и прясно месо;
като има предвид, че това решение сега трябва да бъде изменено, така че да обхване и вноса на месни продукти;
като има предвид, че приложимите мерки към вноса на прясно месо трябва да бъдат взети под внимание при разрешаването на вноса на месни продукти; като има предвид, че някои месни продукти могат да бъдат внасяни, само след като са били подложени на определена термична обработка;
като има предвид, че предвидените в настоящото решение мерки са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 79/542/ЕИО се изменя, както следва:
1.
заглавието се заменя със следното:
2.
към член 1 се прибавя следният параграф:
„2. Без да се засяга параграф 1, държавите-членки внасят определени месни продукти от всички видове домашни животни от трети страни, които са посочени в приложението.
В случай на внос на прясно месо от определени трети страни или части от тях, вносът от които не е разрешен съгласно параграф 1, държавите- членки могат все пак да внасят месни продукти, произведени от такова прясно месо, при условие че месните продукти са били подложени на специална обработка, както е предвидено в приложението.“;
3.
приложението се заменя с приложението към настоящото решение.
Член 2
Адресати на настоящото решение са държавите- членки.
Съставено в Брюксел на 14 юни 1991 година.